Приложение 2

**ПРАВИЛА**

**ЗА ОРГАНИЗИРАНЕ, ПРОВЕЖДАНЕ И ОТЧИТАНЕ НА ВЪТРЕШНИ КОНКУРСИ ЗА НАУЧНОИЗСЛЕДОВАТЕЛСКА ДЕЙНОСТ В ПЛОВДИВСКИЯ УНИВЕРСИТЕТ ЗА 2021 Г. СЪГЛАСНО НАРЕДБА ЗА УСЛОВИЯТА И РЕДА ЗА ОЦЕНКАТА, ПЛАНИРАНЕТО, РАЗПРЕДЕЛЕНИЕТО И РАЗХОДВАНЕТО НА СРЕДСТВАТА ОТ ДЪРЖАВНИЯ БЮДЖЕТ ЗА ФИНАНСИРАНЕ НА ПРИСЪЩАТА НА ДЪРЖАВНИТЕ ВИСШИ УЧИЛИЩА НАУЧНА ИЛИ ХУДОЖЕСТВЕНОТВОРЧЕСКА ДЕЙНОСТ (ДВ, БР. 73, 16.09.2016 г.)**

**1. Общи положения**

1.1. Настоящите правила уреждат реда за организиране, провеждане, контрол и отчитане (наричани по-нататък „дейност”) на ежегодните конкурси за научни проекти за присъщата научноизследователска дейност на Пловдивския университет (наричани по-нататък „конкурси”), финансирани целево от държавния бюджет за 2021 г.

1.2. Дейността по конкурсите се извършва централизирано за всички звена на

 Пловдивския университет, независимо от тяхното териториално разположение.

1.3. Планът на конкурсите за 2021 г. е както следва:

1.3.1. Конкурс за проекти за научни изследвания в областите на науката, в които ПУ и филиалите подготвят студенти и докторанти „Факултетни проекти“ за 2021-2022 г.

1.3.2. Конкурс за проекти „Млади учени и докторанти“ 2021-2022 г.

1.3.3. Конкурс за „Студентски проекти“ 2021-2022 г.

1.3.4. Конкурс за проект „Зелени технологии“ 2021-2022 г.

1.3.5. Конкурс за „Частично финансиране на форуми“ 2021 г.

1.4. Средствата от бюджетната субсидия се разпределят на конкурсен принцип.

1.5. Информацията, свързана с дейността по конкурсите, включително и нормативната уредба, се публикува на интернет страницата на Пловдивския университет, на интернет страницата на НПД, както и на интернет страницата на ПРОФИ (<https://profi.pu-science.net/>).

1.6. Научни направления и приоритети:

1.6.1. Здраве, храни, биотехнологии и околна среда.

1.6.2. Високи технологии, нови материали.

1.6.3. Културно многообразие, културно-историческо наследство и идентичност.

1.6.4. Глобализация и икономическо развитие. Икономическа и социална интеграция.

1.6.5. Граждански права и демокрация в Европейските общества.

1.6.6. Съвременни езикови и образователни политики. Езиково и литературно

наследство.

1.6.7. Нови ИКТ. ИКТ с приложения в бизнеса, развитие на технолигиите.

1.6.8. Образование за всички – съвременни направления, подходи, технологии.

**2. Нормативна уредба. Годишно планиране**

2.1. Дейността по конкурсите се осъществява на базата на:

2.1.1. Наредба за условията и реда за оценката, планирането, разпределението и

 разходването на средствата от държавния бюджет за финансиране на присъщата

 на държавните висши училища научна или художественотворческа дейност в ДВ,

 бр.73 от 16.09.2016 г., стр. 3 – 8.

2.1.2. Система от показатели за оценка, наблюдение и отчитане на резултатите от конкурси за научни проекти, финансирани целево от държавния бюджет в ПУ, на основата на наукометрични показатели или показатели за художественотворчески постижения съгласно приложение № 1 от Наредбата в ДВ, бр.73 от 16.09.2016 г.

2.1.3. Постановление на Министерския съвет за изпълнение на държавния бюджет за текущата година.

2.1.4. Настоящите правила и указанията към всеки конкурс.

2.1.5. План на конкурсите за текущата година и разпределение на средствата по този план.

**3.** **Управление на дейността по конкурсите**

3.1. Управителният съвет (УС) на Фонд „Научни изследвания“ при ПУ има следните права и задължения:

3.1.1. УС приема и актуализира настоящите правила.

3.1.2. УС приема и актуализира „Система от показатели за оценка, наблюдение и отчитане на резултатите от конкурси за научни проекти, финансирани целево от държавния бюджет” по т. 2.1.

3.1.3. УС приема план на конкурсите за текущата година и разпределение на средствата по него.

3.1.4. Ежегодно, не по-късно от 15 януари на текущата година, УС приема отчет за дейността по конкурсите от предходната година.

3.1.5. УС класира проектите.

3.2. Главният експерт проекти научни и приложни програми:

3.2.1. Пряко ръководи дейността по конкурсите.

3.2.2. Внася за гласуване в Академичния съвет критериите за избор и класиране на проектите (чл.12 т.1 от Наредба в ДВ, бр.73 от 16.09.2016 г.).

3.3. Поделение „Научна и проектна дейност“:

3.3.1. Администрира електронната система на подаване на проекти.

3.3.2. Осигурява оформянето и поддържането на информацията за дейността по конкурсите на интернет страницата на ПУ, на интернет страницата на НПД, както и на интернет страницата на ПРОФИ (<https://profi.pu-science.net/>).

3.4. УС класира предложенията и предлага за финансиране одобрените проекти.

3.5. Главният експерт проекти научни и приложни програми внася за приемане в АС списъка с одобрените за финансиране проекти.

3.6. Ръководителят на проект:

3.6.1. Сключва договор с Ректора за изпълнение на проекта.

3.6.2. Отговаря за цялостното изпълнение на договора (обем, срокове, качество) на основание заповед на Ректора

3.6.3. Организира оперативната дейност по осигуряване на договора.

3.6.4. Представя отчетите в съответните срокове.

3.6.5. Носи финансова отговорност при нарушения и неспазване на настоящите правила.

3.6.6. Носи финансова отговорност за целесъобразността на направените разходи.

3.7. Поделение „Научна и проектна дейност“:

3.7.1. Осигурява финансово-счетоводно обслужване на дейностите по сключените договори.

3.7.2. Осигурява в електронен формат текущо водене на приходите и разходите за всеки договор, съгласно утвърденото финансово разпределение.

3.7.3. Изпраща всеки месец справка за изразходените средства по пера на ръководителя на проекта.

3.8. Рецензиране:

3.8.1. Рецензенти са хабилитирани лица по съответното професионално направление или близко до него.

3.8.2. Рецензентите подписват декларация за конфиденциалност и информираност,

свързана с правилата на конкурсите.

3.8.3. Всеки проект се рецензира от двама рецензенти, които не работят по договор с ПУ. Рецензентите изготвят рецензиите в срок до 10 дни от получаването на материалите за рецензиране и ги качват с автоматизираната система ПРОФИ.

3.9. Анонимните рецензии са достъпни за ръководителите на проектни предложения.

3.10. Приложенията и отчетите са достъпни изцяло за екипите.

3.11. Рецензиите се заплащат в размер, гласуван от УС.

**4.** **Предложения за финансиране на проекти**

4.1. Общи изисквания за участие в конкурсите:

4.1.1. Основният състав на екипите по проектите се формира от преподавател(и) на основен трудов договор или на трудов договор за допълнителен труд във висшето училище по чл. 111 от Кодекса на труда, докторанти и студенти на Пловдивския университет. Екипът на проекта не може да надхърля 30% от Академичния състав на факултета. При сформиране на екип на проекта да се прилага принципа за балансирано представителство и равнопоставено участие на мъже и жени преподаватели, докторанти и студенти.

4.1.1.1 В научноизследователския или творческия колектив може да се привличат преподаватели, изследователи и докторанти от други научни организации и университети, **като техните дейности не се финансират от средствата на проекта**.

4.1.2. Ръководители на проектите са лица, преподаватели, с доказана научна компетентност и опит, които притежават образователна и научна степен „доктор“ или заемат академичната длъжност „доцент“ или „професор“ и са на трудов договор в Пловдивския университет (на основание чл. 11 от Наредбата в ДВ, бр. 73 от 16.09.2016 г.).

4.1.3. Членовете на УС не могат да бъдат ръководители на проекти и членове на екипи.

4.1.4. Един преподавател може да участва като член на екипа в два проекта или да ръководи един проект и да участва като член на екипа в още един.

4.1.5. Когато екипът е междуфакултетен (включва изследователи от няколко факултета), проектът се отчита към факултета, от който е ръководителят му. Това не важи за „Факултетни проекти“. При тях трябва повече от 50% от членовете на екипа да са от съответния факултет.

4.1.6. Ако един факултет не подаде предложение в конкурса „Факултетни проекти“ 2019/2020 г., то неговата неизразходена квота се разпределя между одобрените междуфакултетни проекти.

4.1.7. Сумите по проекти в конкурса „Факултетни проекти“ 2019/2020 г. за природно-

 математическите факултети и звена са с 30% по-високи от тези на хуманитарните.

**5. Финансови ограничения**

5.1. Разходите по договорите трябва да съответстват на целите и задачите на проекта.

5.2. Закупената апаратура по договора трябва да съответства на предварително заявената в спецификацията на договора. **Средства за** к**омпютърната и специализирана** **апаратура, както и консумативи, рекламни материали и други доставки и услуги, се одобряват и изразходват само след преминала процедура по ЗОП и съгласно Правилник на ПУ „Паисий Хилендарски“ за прилагане на ЗОП. Заявките за всички обекти на ЗОП се подават до 31 януари на текущата година.**

5.3. Изразходването на средствата се извършва съгласно предварителното финансово разпределение в рамките на промени до 20 % (за перото, което се увеличава)

 между отделните пера. Промени над 20 % между отделните пера могат да се

 направят с одобрение на Управителния съвет (УС) на Фонд „Научни изследвания“

 при ПУ **най-късно до 31.10. на текущата година. Неизразходените след тази дата средства по дадено перо ще се пренасочват към партида „Текущо финансиране“.**

5.4. Разходването на средствата трябва да е в съответствие с Наредбата в ДВ, бр. 73

 от 16.09.2016 г.

5.5. В рамките на средствата за командировки на съответния проект могат да бъдат командировани само членове на научния екип, работещи в ПУ.

5.6. Със средствата по договорите не се финансират разходи за:

5.6.1. Дейности, които не са свързани с проекта.

5.6.2. Закупуване на обзавеждане, битови уреди, телефонни апарати и други подобни.

5.6.3. Закупуване на работно облекло и обувки.

5.6.4. За абонамент на вестници, неспециализирани издания и членски внос.

5.6.5. За изплащане на такси за участие в курсове за квалификация, компютърна грамотност, езикова подготовка и др.

5.6.6. За допълнително заплащане на телефонни разговори, ремонт на компютърна техника и друга апаратура, ремонт на помещения (последното е допустимо при инфраструктурни проекти).

5.7 На участниците в изпълнението на финансирания проект може да се изплащат възнаграждения в размер на:

5.7.1. До 35 на сто от годишния бюджет на договора, когато в състава на научноизследователския или творческия екип има включени докторанти и/или млади учени.

5.7.2. До 10 на сто от годишния бюджет на договора, когато в състава на научноизследователския или творческия екип не са включени докторанти и/или млади учени.

5.7.3. Не по-малко от 30 на сто от сумата по т. 5.7. се предоставя за възнаграждение на докторантите и/или младите учени, участници в изпълнението на проекта, а останалите средства се разпределят между другите участници.

5.7.4. **Сумите за възнаграждения се заявяват най-късно до 31.10. на текущата година. Заявените след тази дата възнаграждения няма да се изплащат.**

**6. Документация за участие в конкурсите**

6.1. След обявяване на конкурсите УС обявява на интернет страницата на ПУ началото на конкурсите и публикува следните документи:

6.1.1. ПРАВИЛА ЗА ОРГАНИЗИРАНЕ, ПРОВЕЖДАНЕ И ОТЧИТАНЕ НА

 ВЪТРЕШНИ КОНКУРСИ ЗА НАУЧННОИЗСЛЕДОВАТЕЛСКА ДЕЙНОСТ В

 ПЛОВДИВСКИЯ УНИВЕРСИТЕТ ЗА 2021 Г. СЪГЛАСНО НАРЕДБА ЗА

 УСЛОВИЯТА И РЕДА ЗА ОЦЕНКАТА, ПЛАНИРАНЕТО,

 РАЗПРЕДЕЛЕНИЕТО И РАЗХОДВАНЕТО НА СРЕДСТВАТА ОТ

 ДЪРЖАВНИЯ БЮДЖЕТ ЗА ФИНАНСИРАНЕ НА ПРИСЪЩАТА НА

ДЪРЖАВНИТЕ ВИСШИ УЧИЛИЩА НАУЧНА ИЛИ

ХУДОЖЕСТВЕНОТВОРЧЕСКА ДЕЙНОСТ (ДВ, БР. 73, 16.09.2016 г.)

6.1.2. Допълнителни специфични указания по всеки от обявените конкурси.

6.1.3. Формуляри и бланки за оформяне на предложенията по отделните конкурси в автоматизирана система ПРОФИ.

6.1.4. Крайни срокове за подаване на предложенията.

6.1.5. Одобрени за финансиране предложения.

6.2. Ред за оценяване на предложенията:

6.2.1. Всяко предложение се рецензира от двама независими рецензенти, регистрирани в системата ПРОФИ. Оценката се формира като средно аритметично от оценките на рецензентите.

6.2.2. При разлика в точките на двамата рецензенти повече от 20, предложението се

 рецензира от трети рецензент. Оценката се формира като средно аритметично от

 оценките на рецензентите.

6.2.3. При **максимален брой точки** и на двамата рецензенти предложението

 се рецензира от трети рецензент. Оценката се формира като средно аритметично

 от оценките на рецензентите.

6.2.4. Членовете на УС докладват предложенията и оценките на рецензентите на заседание на УС.

6.3. Класиране на проектите:

6.3.1. Проектът се класира на база получената оценка от рецензиите.

6.3.2. При еднаква оценка на предложения УС на Фонда взема окончателно решение

за класиране на проектите съгласно допълнителни критерии (за всеки конкретен случай).

6.3.3. Поделение „Научна и проектна дейност“ публикува в интернет страницата на ПУ класирането по отделните конкурси.

6.4. Сключване на договори за финансиране на проекти:

6.4.1. Страни по договора са: Ректорът на ПУ, в качеството си на Възложител, и ръководителят на екипа – като Изпълнител.

6.4.2. Договорът включва като неразделни части: работна програма по години; предварително финансово разпределение по години; списък на участниците в проекта; заявка за апаратура, консумативи, реагенти, химикали, материали, услуги и др., попадащи в ЗОП.

6.4.3. За договори със срок на изпълнение над една година при положително становище на рецензентите се сключва допълнително споразумение за следващата година, включващо актуализирана план-сметка за разпределение на средствата.

6.4.4. Средствата от субсидията постъпват по договорите в съответствие с финансовото разпределение.

6.5. Отчитане на договорите:

6.5.1. Научните отчети по проектите се представят на интернет страницата на ПРОФИ (<https://profi.pu-science.net/>) до 30 ноември на текущата година.

6.5.2. Не по-късно от 5 декември се определят рецензентите на отчетите по научни области и съответният представител на всеки факултет в УС ги назначава в автоматизираната система ПРОФИ.

6.5.3. Към всеки отчет трябва да има копие от научна публикация, линк, документ за предстоящо публикуване или докладване на резултати от проекта. В публикацията задължително се отбелязва, че резултатите са получени по проект, финансиран от субсидията за научни изследвания в Пловдивския университет (например, глава от книга, монография, статия в научно списание или в сборници от научни конференции).

6.5.4. За всеки конкурс се обособява индивидуална партида на проекта за отчитане на постъпилите средства, направените разходи и наличните средства по отделните позиции на финансовото разпределение и налични средства по целия проект.

**7. Отговорности**

7.1. При грубо нарушение на настоящите правила и неспазване на установените срокове главният експерт проекти, научни и приложни програми внася в УС

 предложение:

7.1.1. За отнемане на правото на ръководителя да ръководи проект до 3 години.

7.1.2. За отнемане на правото да бъде член на научен екип до 3 години.

7.2. При финансови нарушения се възстановяват суми по проекта по решение на УС.

7.3. При непредставяне или неприемане на научния отчет УС взема решение за

 санкция.

7.4. Решенията на УС по т. 7 се утвърждават от АС.